Document ID: /roh_data/filtered/fineweb-2-filterrobots_roh.jsonl.gz/45961

Kurówka
La Kurówka è in flum en il sidost da la Pologna ed in affluent da la Vistula (pol. Wisła, tud. Weichsel). Ella nascha sper il vitg Piotrowice Wielkie, ha ina lunghezza da var 50 kilometers e sbucca sper Puławy en la Vistula. Tranter ils lieus ils pli impurtants lung il flum èn Puławy, Kurów, Końskowola, Markuszów e Garbów.
Perquai ch'il flum è il pli impurtant furnitur d'aua per in'interpresa che producescha nitrogen, è el vegnì chanalisà e separà da la Vistula cun in sistem da mirs da serra e sclusas. Ultra dad intginas auas pli pitschnas ha il flum dus affluents impurtants, la Białka e la Garbówka.